[ واش انلقاه حيت كانو مسافرين مي واقيلاا ايرجعو .. ماعليناش مشيت دقيت مرة الأولى لمرة الثانية سمعت شكون .. قريب ..طلاات لواليدة ديالو من شرجم .. خالتي كاين اسامة ؟ .. بلاتي نعيط عليه .. تسنيت شويا وهو يطل عليا . حسين بلاتي بلاتي نهبط . هبط سلم عليا كيداير هاني بخير الى غير ذلك ... قلتلو على سلامتك وطلبت منو لبيكالة وخرجها ليا وسلمت عليه ومشيت وملي وصلت حطيت لبكالة فواحد البلاصة حدا القهوة ودخلت كنقلب على لمياء وسط الوجوه كنشوف هنا ولهيه وفواحد لحضة ضرت ولقيتها فواحد لقنت كضرب ليا بيديها فرحت وابتسمت ليها ومقدرتش نحيد فيها عينيا واناري لمياء تزينات وقادات حالتها معرفتش واش زيانت فيومين ولا غي داك نهار كنت مبوق بشيشة وشراب ومشفتهاش مزيان مهم ماعليناش مشيت عندها سلمت عليها وكلست .. انا : لمياء ياكما تعطلت علك ؟ لمياء : لا انا نيت يالاه جيت انا : وخا شكرا حيت جيتي .. اشغتشربي ؟ لمياء : لعجبك احسين انا : طلبت لها عصير وانا شديت قهوة كحلة يالاه فقت نقاد بيها لمزاج .. مهم لمياء عرفتي علاش قلتلك نتلاقاو ؟ لمياء : قلتي ليا بغيتي تعرف عليا كثر انا : اه تماما بغيت نعرف علك شحال من حاجة يلاا سمحتي ليا حيت دخلتي ليا لخاطري والله مهم انا غنعفيكم من ديك المحادثة المملة وغنخرج لكم بخلاصة لداكشي لقالت ليا لمياء .. مهم بقيت كنسول فيها وهي كتجاوب وكالت ليا بلي هي من عائلة فقيرة وباها مات ملي كانت صغيرة تقريبا 15 عام ومها مريضة بمرض خايب مكتقدرش تنوض من بلاصتها وبلي عائلتها كلها تخلااو عليها سواء عمامها ولا خوالها وهي بوحدها معندها لا خوت لا والو ودبا هي عايشة مع سلوى و مها خلاتها فدار العجزة وكتزورها مرة مرة وتشجعت وسولتها علاش خدات ديك طريق ديال الدعارة.. وصراحة داك نهار طاحت دمعة من عينيا ملي كانت كتعاود ليا كانت كتبكي و كتقول ليا .. اشبغيتيني ندير احسين وانا باقا صغيرة وبغيت نكمل قرايتي ونعيش بحالي بحال كاع ناس اشبغيتيني ندير وعائلتي كلها تخلات عليا وليمشيت عندو كيلوحني لزنقة اشبغيتيني ندير ومي مسكينة مريضة وانا لمكلفة بيها وكنشري لها دواء اشبغيتيني ندير وانا بوحدي لهازة ثقل كولو لا حنين لا رحيم يشوف فيا ويعاوني تاواحد معاوني وخا غي بكلمة كلهم تخلااو عليا وبقيت بوحدي مليوحة فزنقة حتى دارنا لكانت غتسترنا داها لينا عمي ولاحنا لزنقة انا ومي . اول مرة فحياتي تبكيني بنت .. سولتها على دار كيفاش تا خداها لهم عمهم وقالت ليا بلي كانو مجموعين فيها يعني جوج عائلات وملي مات بها لاحهوم لزنقة وخدها بوحدو وقلتلها علاش ملتجأتوش لقضاء ولقانون وكالت ليا بلي عمها كيهددها بالقتل يلاا مشات وعودات شي حاجة لمحكمة. اشمن نوع ديال الإنسان هو هاد شخص لتخلاا على بنت خوه ليكان خاصو يرعاها ويكبرها ويوفر لها ضروف باش تقرا وتوصل ويديرها بحال بنتو مي هو لا لاحها لزنقة هي ومامها وخلاهم يعانيو من شحال من حاجة.. داك نهار لمياء خوات داكشي لكانت هزاه فقلبها وبكات شي بكا ديال دراري صغار وبقات كطلب فيا باش منعودش داكشي لتواحد وقالت ليا بلي تا انا دخلت ليها لخاطرها داكشي لاش عاودات ليا كلشي مهم من بعد ما عرفت كلشي كلسنا شويا وانا كنحاول نهدنها وكنقول لها انا معاك ..قالت ليا شكرا على كلشي ومشات حيت قالت ليا غتمشي داك نهار تشوف لواليدة ديالها وتشوف ياكما خاصها شي حاجة مشات تخرج وانا نعيط عليها وجبدت بزضامي وعطيتها واحد 200 درهم كانت عندي وقلت لها تشري بيهم شي حاجة لواليدة ديالها وتسلم عليها فالأول مبغاتش تأخدهم مي بززت عليها وخداتهم ومشات. بقيت كالس فالقهوة مصدوم من كاع داكشي لقالتو ليا لمياء ودبا تأكدت بلي هاد البنت ضريفة وزوينة وغي ضروف وولاد الحرام لخلااوها تمشي فداك طريق باش توفر لراسها لفلوس وتعاون لواليدة ديالها تاهي وتوفر ليها الدوا حيت مريضة من بعد ما تسدو عليها كاع البيبان يمكن تعرفات على ديك سلوى وبدات كتمشي معها لدوك لقصرات وداك تخربيق ماشي مهم الأهم دبا هو أني تعرفت على الماضي ديال هاد البنت وخاصني نعونها ونخرجها من ديك دوامة لداخلاا فيها .شربت قهوتي حطيت الخلاص فوق الطابلة خرجت هزيت بيكالة ورجعت لدار فرحان حيت عرفت الحقيقة ديال لمياء لدخلات ليا لقلبي مهم دازو ليام وبقينا كنهضرو فتيلفون وتعلقت بيها وكنحاول نتقرب منها كثر ومرة مرة كنتلقاو و واحد النهار قلت مع راسي انجبد معها تاني نفس الموضوع ونسولها كيفاش تا تعرفات على سلمى وداكشي لوقع نيت واحد نهار فليل ايكون دازو شي 20 يوم على داك نهار ديال القهوة .. كنت كنهضر معها فتيليقون وسولتها.. لمياء كيفاش تاتعرفتي على سلوى واشكتجيك ؟ . سكتات شويا وانا نقول لها تاني يلاا مبغيتيش تهضري فداك لموضوع صافي بلاش.. لا احسين نتا عزيز وغنصارحك بكلشي سلوى صاحبتي كتقرا معيا وفاش مات لواليد الله يرحمو دازت عامين تقريبا ولاحنا عمي لزنقة انا ولواليدة وسلوى عاودت ليها اشواقع ليا وقتارحات عليا نجي يتبع ]
يتعلق شاب بفتاة تعرف عليها عن طريق الدعارة، ويقرر أن يساعدها على الخروج من هذا المجال.